stanford-oval/wikipedia huggingface dataset:
CW-kompleksi

Topologiassa CW-kompleksi on eräänlainen topologinen avaruus, jonka otti käyttöön J. H. C. Whitehead homotopiateoriassa. CW-kompleksien ideana oli saada topologisten avaruuksien luokka, joka oli laajempi kuin simplikaalisten kompleksien luokkakenen mukaan?. Nykyään sanotaan, että CW-komplekseilla on paremmat kategoriset ominaisuudet kuin simplekseillä.kenen mukaan? CW-komplekseilla on lisäksi kombinatorinen luonne, jolloin niillä voidaan laskea paremmin kuin simplekseillä.kenen mukaan? CW-kompleksien tulee englannin kielen sanoista closure-finite weak topology.[lähde? ]
New Jersey Army National Guard

New Jersey Army National Guard on runsaasta 9 000 kaartilaisesta koostuva Yhdysvaltain New Jerseyn osavaltion kansalliskaarti, jonka tehtävänä on vastata New Jerseyn sisäisestä turvallisuudesta. Kaarti on osallistunut terrorismin vastaiseen sotaan, ja sen joukkoja on ollut sijoitettuna Irakiin, Guantanamo Bayhin, Afganistaniin, Saksaan ja Egyptiin. Kaarti osallistui myös hurrikaani Katrinan tuhojen korjaamiseen. Kaartia hallinnoi New Jersey Department of Military and Veteran's Affairs.
Aiheesta muualla

New Jersey Army National Guardin internetsivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:New Jersey Army National Guard
Käännös suomeksi
Neil Shicoff

Neil Shicoff (s. 2. kesäkuuta 1949) on yhdysvaltalainen oopperalaulaja, äänialaltaan tenori.
Shicoff syntyi New Yorkin Brooklynissä juutalaiseen perheeseen ja opiskeli Juilliard School of Musicissa. Hänen isänsä oli hazzan, juutalainen kanttori. Shicoffin Metropolitan-debyytti tapahtui vuonna 1976. Tenori on naimisissa toisen vaimonsa, sopraano Dawn Kotoskin kanssa.
Shicoff on ollut levyttämässä Verdin oopperoista Aroldoa, Attilaa, Macbethia, Rigolettoa ja La Traviataa. Muiden levytysten joukossa on Bizet'n Carmen.
Aiheesta muualla

Viralliset sivut (englanniksi)
Nagornyi

| Nagornyi |
| --- | --- |
Valtio:  Venäjän federaatio
Tasavalta:  Sahan tasavalta
Piiri:  Nerjungrin piiri
Kaupunkikunta:  Zolotinka
Hallinto:  
 – Asutustyyppi:  taajama
 – Hallinnon tyyppi:  Kaupunkimainen taajama
Väkiluku (2010):  97
Aikavyöhyke:  UTC+9 (MSK+6)
Infobox OKVirheellinen NIMI-arvo: 
Nagornyi (ven. Нагорный) on kutistuva kaupunkimainen taajama Sahan tasavallan eteläosassa Nerjungrin piirissä, 100 kilometriä Nerjungrista etelään. Taajama on nykyään osa Zolotinkan kaupunkikuntaa. Rautatie on merkittävä työllistäjä paikkakunnalla. Nagornyissa on toiminutt kulttuuritalo, yhtenäiskoulu, terveyskeskus ja kauppoja.
Historia

Nagornyi perustettiin 1930-luvulla ja siitä tuli työläisasutus vuonna 1941. Se oli aiemmin erillinen kaupunkikunta.
Historia > Väestönkehitys

913 (1989)
900 (1999)
152 (2002)
97 (2010)
Lähdeviitteet

1 2 3 4  Gorod Respublikanskogo Znatšenija Nerjungri – posjolok Nagornyi Jakutski gosudarstvennyi universitet, "Tsentr Internet". Arkistoitu 22.9.2008. Viitattu 13. heinäkuuta 2007. (venäjäksi)
↑  Demoskop Weekly (Neuvostoliiton vuoden 1989 väestönlaskenta) demoscope.ru. Viitattu 13. heinäkuuta 2007. (venäjäksi)
↑  2002 All-Russia Population Census (Venäjän vuoden 2002 väestönlaskenta) Federalnaja služba gosudarstvennoi statistiki (Федеральная служба государственной статистики). Arkistoitu 5.10.2007. Viitattu 13. heinäkuuta 2007. (venäjäksi)
Naglfar

Naglfar, 2019
Naglfar on ruotsalainen black metal -yhtye Uumajasta. Yhtyeen nimi viittaa aasojen alukseen Nagelfariin.
Yhtye perustettiin 1992 nimellä Uninterred, ja perustajina olivat Jens Rydén (kitara, laulu) ja Kristoffer Olivius (basso). 
Jens Rydén erosi yhtyeestä kun albumi Sheol oli äänitetty. Rumpali Mattias Holmgren joka lopetti albumin Vittra jälkeen, toimii nykyisin yhtyeissä Embracing, Azure ja Tired Tree.
Jäsenet > Nykyiset jäsenet

Andreas Nilsson – kitara
Marcus Norman – kitara
Kristoffer Olivius – laulu
Mattias Grahn – rummut
Morgan Lie – basso
Jäsenet > Aiemmat jäsenet

Ulf Andersson – rummut (1992–1994)
Fredrik Degerström – kitara (1993–1994)
Mattias Holmgren – rummut (1995)
Morgan Hansson – kitara (1993–2000)
Jens Rydén – laulu, kitara (1992–2005)
Diskografia

Vittra (1995,  uusintajulkaisu 2001)
When Autumn Storms Come (1998)
Diabolical (1998,  uusintajulkaisu 2003)
Ex Inferis (2002)
Sheol (2003)
Pariah (2005)
Harvest (2007)
Teras (2012)
Cerecloth (2020)
Stellae Trajectico (1994)
We Are Naglfar – Fuck You! (1995)
Maiden Slaughter (1996)
When Autumn Storms Come (1998)
Ex Inferis (2002)
An Extension of His Arm and Will (2012)
Bumthang

Bumthang Bhutanin kartalla.
Bumthang on yksi Bhutanin 20 piirikunnasta (dzongkhag). Se muodustuu neljästä laaksosta, joissa on monia ikivanhoja temppeleitä ja buddhalaisten pyhimysten syntymäpaikkoja. Bhutanin kuningassuvun esi-isä Pema Lingpa syntyi Bumthangissa.
Maaston korkeus on 2500–4000 metriä merenpinnasta. Tyypillisiä viljelykasveja ovat perunat, ohra, vehnä ja tattari.
Bumthangin piirikunnan pinta-ala on 2 611 neliökilometriä, ja sen pääkaupunki on Jakar. Piirikunnan asukasluku vuoden 2017 väestönlaskennan mukaan on 17 820.
Aiheesta muualla

Piirikunnan kotisivu
Kuvia tai muita tiedostoja aiheesta Bumthang Wikimedia Commonsissa
Matkaopas aiheesta Bumthang Wikivoyagessa (englanniksi)
Bhutanin piirikunnat
Bumthang
Chukha
Dagana
Gasa
Haa
Lhuntse
Mongar
Paro
Pemagatshel
Punakha
Samdrup Jongkhar
Samtse
Sarpang
Thimphu
Trashigang
Trashiyangste
Trongsa
Tsirang
Wangdue Phodrang
Zhemgang
Caledon

Caledon tarkoittaa seuraavia
Caledon, kaupunki Kanadassa
Caledon, kaupunki Etelä-Afrikassa
HMS Caledon (1808) 16-tykkinen sluuppi
HMS Caledon (D53) Caledon-luokan risteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Caledon”, voi hakea sivunnimihaulla, laajalla sivunnimihaulla tai tekstihaulla.
NDA – Salassapitosopimus

| NDA – Salassapitosopimus |
| --- | --- |

Kestoaika:  2 h 53 min
Pääosissa:  Saija Lentonen Ilkka Heiskanen Kai Vaine Miina Turunen
Alkuperämaa:  Suomi, Ruotsi
Esitetty:  2005 –
Jaksoja:  3
Tuotanto
Tuottaja(t):  Susanne Skava Anders Engström
Ohjaaja(t):  Anders Engström
Käsikirjoittaja(t):  Anders Engström Thomas Borgström
Säveltäjä(t):  Timo Hietala
Leikkaaja(t):  Jan-Olof Svarvar
Kuvaaja(t):  Pini Hellstedt
Tuotantoyhtiö(t):  Svengcom Production Ltd Yleisradio Sveriges Television ym.
Aiheesta muualla
IMDb 
Elonet
NDA – Salassapitosopimus on Anders Engströmin ohjaama kolmiosainen Ylen Kotikatsomossa esitetty minisarja vuodelta 2005. Engström on myös käsikirjoittanut sarjan yhdessä ruotsalaisen palkitun käsikirjoittajan Thomas Borgströmin kanssa. Matkapuhelinbisneksestä kertovan jännityssarjan pääosissa näyttelevät Saija Lentonen,  Ilkka Heiskanen, Kai Vaine ja Miina Turunen. Sarja toteutettiin suomalais-ruotsalaisena yhteistyönä, päärahoittajina Yleisradio ja Sveriges Television. Se on julkaistu vuonna 2006 myös DVD:nä.
Juoni

Nuori toimittaja Satu (Saija Lentonen) siirtyy paremmin palkattuun lehdistösihteerin tehtävään suuren matkapuhelinvalmistajan Makela Mobilen palvelukseen ja allekirjoittaa salassapitosopimuksen yritykseen liittyvistä asioista. Yrityksen uutuusmallin väitetään aiheuttavan vakavia säteilyriskejä, ja pian muuan toimittaja, entinen työtoveri, katoaa salaperäisissä olosuhteissa asiaan liittyen. Satu alkaa selvittää tapausta, mutta huomaa miten tiukasti salassapitosopimus rajoittaa hänen tekemisiään yhä vaarallisemmaksi käyvässä tilanteessa.
Rooleissa

| 0 | 1 | 2 |
| --- | --- | --- |
|  Saija Lentonen  | … |  Satu Rossi   |
|  Ilkka Heiskanen  | … |  Peter Stockman   |
|  Kai Vaine  | … |  Mikko Jääskeläinen   |
|  Miina Turunen  | … |  Katariina Salo   |
|  Timo Tuominen  | … |  Harri Immonen   |
|  Matti Mäntylä  | … |  Tom Björkman   |
|  Svante Martin  | … |  Esa Mäkelä   |
|  Antti Reini  | … |  David Paulus   |
|  Jani Volanen  | … |  Max   |
|  Tomi Salmela-Nikunen  | … |  Hans Berger   |
|  Saana Hyvärinen  | … |  Siiri Jääskeläinen   |
|  Teemu Ojanne  | … |  Timo Kovanen   |
|  Lawrence Kennedy  | … |  Mark Levinson   |
|  Jerry Wahlforss  | … |  Tobias Palo   |
|  Antti Mikkola  | … |  Martin Rönnlund   |
|  Sami Paavola  | … |  Jomppa   |
|  Göran Forsmark  | … |  johtaja   |
|  Kirsi Ylijoki  | … |  Camilla Hirvelä   |
|  Sami Wikman  | … |  komentaja   |
|  Patte Silvast  | … |  autonkuljettaja   |
|  Heikki Vainionpää  | … |  autonkuljettaja   |
|  Lis Laviola  | … |  professori   |
|  Maria Salomaa  | … |  professorin assistentti   |
|  Martin Bahne  | … |  poliisi   |
|  Turkka Mastomäki  | … |  poliisi   |
|  Vesa Jokinen  | … |  poliisi   |
|  Miina Maasola  | … |  sihteeri   |
|  Antti Haavisto  | … |  etsivä   |
|  Karoliina Kudjoi  | … |  lääkäri   |
|  Hannes Lukinmaa  | … |  grillinpitäjä   |
|  Erica von Knorring  | … |  Esa Mäkelän sihteeri   |
|  Ari Wirta  | … |  taiteilija   |
|  Anni Kivimäki  | … |  huoltoaseman tyttö   |
|  Marko Koski  | … |  vartija valvomossa   |
Tuotanto

Sarjan toisena käsikirjoittajana oli ohjaaja Engströmin rinnalla ruotsalainen Emmy-, Prix Italia- ja Prix Europa -palkittu Thomas Borgström.
Sarja kuvattiin Vaasassa ja Pietarsaaressa. Monet kuvista näyttävät uutta Raippaluodon siltaa, ja toimittajanaisen asuinpaikkana on Vaskiluodon rautatieaseman vanha asemapäällikön puutalo. Sisäkuvauksia tehtiin muun muassa Vaasan entisessä Suomen Pankin talossa ja Åbo Akademin tiloihin lavastetussa studiossa.
Ylen ja SVT:n lisäksi sarja näytettiin tuoreeltaan Norjan televisiossa ja myytiin elokuvaversiona kymmeneen muuhun Euroopan maahan.
Vastaanotto

Helsingin Sanomien Heikki Hellman sanoi ensiesityksen alla sarjaa lähtökohdiltaan mahdolliseksi mutta vauhdikkuudessaan yliviritetyksi. Erityisesti häntä ärsytti ruotsiksi kirjoitetun dialogin kankea suomennos: toimittajat eivät puhu artikkeleista vaan jutuista eivätkä lähde drinkille vaan paukuille. Saman lehden Leena Virtanen kirjoitti sarjan uusintaesityksen yhteydessä vuonna 2013 sarjan aiheen olleen luultavasti vanhentunut jo ensiesityksen aikaan 2005 ja alkavan olla jo naurettavan vanhentunut. Myös käsikirjoitusta hän piti huvittavan epäuskottavana paperisten muistioiden huoltoasemalle unohtamisineen ja metsästyksineen. Saija Lentosen pääroolia lukuun ottamatta henkilöhahmotkin ovat Virtasesta ”puistattavan kliseisiä”.  Kuvauskaupungin Vaasan päälehti Pohjalainen oli sarjalle tuoreeltaan hieman suopeampi. Johanna Kohtakankaan mukaan Jan-Olof Svarvarin sähäkät leikkaukset ja Pini Hellstedtin tyylikäs kuvaus tehostavat draaman kerronnallista jännitettä, joskin kerronta muistuttaa paikoin yhdysvaltalaissarjan Kova laki ”perustykitystä” ja jotkut tapahtumat ovat ennalta arvattavissa.
Music Complete

| Music Complete New Order |
| --- | --- | --- |

Studioalbumin tiedot
 Äänitetty : 2014-2015
 Julkaistu: 25. syyskuuta 2015
 Tuottaja(t): New Order, Stuart Price, Tom Rowlands
 Kesto: 64.26
 Levy-yhtiö: Mute Records
Listasijoitukset
  39.
New Orderin muut julkaisut
| Lost Sirens 2013 | Music Complete 2015 | Complete Music 2016 |
Singlet albumilta Music Complete
 ”Restless” Julkaistu: 29. tammikuuta 2015  ”Tutti Frutti” Julkaistu: 19. lokakuuta 2015  ”Sinularity” Julkaistu: 18. maaliskuuta 2016  ”People on the High Line” Julkaistu: 29. heinäkuuta 2016
Music Complete on brittiläisen New Order -yhtyeen vuonna 2015 julkaistu kymmenes albumi.
Kappaleet

Restless – 5.28
Singuality – 5.37
Plastic – 6.55
Tutti Frutti – 6.22 (feat. Elly Jackson)
People on the High Line – 5.41 (feat. Elly Jackson)
Stray Dog – 5.23 (feat. Iggy Pop)
Academic – 5.54
Nothing but a Fool – 7.43
Unlearn This Hatred – 4.19
The Game – 5.06
Superheated – 5.04 (feat. Brandon Flowers)
Restless – 7.09 (Japanin version bonuskappale)
Kappaleet > 12-inch vinyl box set

Restless (Extended Mix) – 9.30
Singularity (Extended Mix) – 7.34
Plastic (Extended Mix) – 9.07
Tutti Frutti (Extended Mix) – 8.05 (feat. Elly Jackson)
People on the High Line (Extended Mix) – 7.52 (feat. Elly Jackson)
Stray Dog (Extended Mix) – 6.31 (feat. Iggy Pop)
Academic (Extended Mix) – 8.57
Nothing but a Fool (Extended Mix) – 7.43
Unlearn This Hatred (Extended Mix) – 5.26
The Game (Extended Mix) – 7.25
Superheated (Extended Mix) – 7.39 (feat. Brandon Flowers)
Arvostelut

Soundi:
Medina

| Medina (al-Madīnah l-Munawwarah) لمدينة المنورة |
| --- | --- |
 Masjid Nabawi, profeetan moskeija.
 Medina sijainti Saudi-Arabiassa.
 Medina
 Koordinaatit: 24°27′33.12″N, 39°35′59.28″E 
Valtio:  Saudi-Arabia
Provinssi:  al-Madinah
Korkeus:  625 m
Väkiluku (2010)  ():  1 183 205
Infobox OKVirheellinen NIMI-arvo: 
Medina (arab. المدينة المنورة‎, al-Madīna al-Munawwara; myös al-Madina; al-Madīnah (arab. المدينه‎); al-Madīnat an-Nabī; al-Madīnah al-Munawwarah; Madīnat Rasūl Allāh; Yathrib) on kaupunki Saudi-Arabian Medinan provinssissa, linnuntietä noin 140 kilometriä Punaiseltamereltä koilliseen ja 340 kilometriä Mekasta pohjoiseen.
Nimi

Arabiankielinen lyhyt nimi Madīna tarkoittaa kaupunkia. Kaupungin pitkä nimi al-Madīnat an-Nabī tarkoittaa profeetan (nabi) kaupunkia. Virallisella pitkällä nimimuodolla al-Madīna al-Munawwara on merkitys ’loistava kaupunki’. Ensimmäinen kirjallinen maininta kaupungista on Koraanin yhdeksännessä eli Katumuksen suurassa. Tässä Koraanin luultavasti nuorimmassa suurassa todetaan, että "Jotkut teitä ympäröivistä beduiineista ovat teeskentelijöitä samoin kuin jotkut Medinan asukkaista" sekä: "Ei Medinan asukkaiden ja sen ympäristön beduiinien sovi jättäytyä jälkeen Jumalan lähettilään lähtiessä taisteluun".
Kaupungin varhaisempi nimi oli Jathrib.
Historia

Ibn Hishamin 800-luvulla kirjoitetun Muhammed -elämäkerran mukaan profeetta Muhammed pakeni Mekasta Medinaan vuonna 622 (hidzra) ja aloitti sieltä käsin sotaretkensä uskottomia vastaan.
Nykyään Medinaa pidetään islamin toiseksi pyhimpänä kaupunkina ja se on suosittu pyhiinvaelluskohde. Siellä sijaitsee Masjid al-Nabawi, profeetan moskeija, jonne pääsevät vain muslimit, ja ensimmäinen rakennettu moskeija, Masjid al-Quba. Lisäksi siellä toimii esimerkiksi Medinan islamilainen yliopisto.
Väkiluku

Kaupungin väkiluku on kehittynyt Saudi-Arabian väestönlaskentojen mukaan seuraavasti: 608 295 (1992), 995 619 (2004) ja 1 183 205 (2010). Vuonna 2010 Medina oli Saudi-Arabian neljänneksi suurin kaupunki Riadin, Jeddan ja Mekan jälkeen.
Liikenne > Autoliikenne

Medinasta on Mekkaan 421 kilometriä ja Jeddaan 410 kilometriä. Liikenteessä nopeudet ovat kovia ja onnettomuuksia sattuu paljon.
Liikenne > Rautatie

Mekan ja Medinan yhdistää 450 kilometriä pitkä Haramain-rautatie jolla kulkee suurnopeusjuna. Yhteys avattiin vuonna 2018 ja sen on suunniltu palvelevan 60 miljoonaa matkustajaa vuodessa.
Liikenne > Lentoliikenne

Medinasta on noin 20 kilometriä Prinssi Mohammad bin Abdulazizin kansainväliselle lentoasemalle.
Medinan ilmasto

Medinan kesät ovat pitkiä, kuumia ja hiostavia. Talvet ovat lyhyitä, kuivia ja tuulisia. Keskilämpötilat vaihtelevat 12–43 °C välillä ja joskus harvoin lämpötila laskee alle 9 °C:n tai nousee yli 46 °C:n. Kuumakausi kestää noin 4,5 kuukautta. Se alkaa toukokuun puolesta välistä ja jatkuu syys–lokakuun vaihteeseen. Tuolloin ilman keskimääräinen lämpötila on yli 39 °C:n. Viileäkausi alkaa marras–joulukuun vaihteessa ja jatkuu helmikuun loppupuolelle. Tuolloin ilman keskimääräinen lämpötila on alle 28 °C:ta.
Pilvisintä Medinassa noin kymmenen kuukautta. Pilvisin aika alkaa heinäkuu alussa ja loppuu toukokuu puolessa välissä. Tuolloin on päivistä 29 prosenttia pilvisiä tai enimmäkseen pilvisiä mutta 71 prosenttia päivistä on selkeitä tai enimmäkseen selkeitä. Selkein kausi on toukokuun puolesta välistä heinäkuun alkuun. Tuolloin päivistä 91 prosenttia on selkeitä tai enimmäkseen selkeitä.
Kuvia

Profeetan moskeija aamulla.
Profeetan moskeija illalla.
Profeetan moskeija yöllä.
Masjid al-Qiblatain moskeija.
Medinan rautatieasema.
Aiheesta muualla

Kuvia tai muita tiedostoja aiheesta Medina Wikimedia Commonsissa
Bun2Bun

| Bun2Bun |
| --- | --- |

Perustettu:  2018
Perustaja:   Pasi Hassinen  Pertti Kallioinen 
Kotipaikka:  Helsinki
Toimiala:  pikaruoka
Tuotteet:  hampurilaiset ja muu pikaruoka
Kotisivu:  www.bun2bun.fi/en/
Infobox OKVirheellinen NIMI-arvo: 
Bun2Bun on hampurilaisaterioita tarjoava suomalainen pikaruokaketju. Sitä on kutsuttu Suomen ensimmäiseksi vegaaniseksi hampurilaisketjuksi. Ketjun tuotteita on tarjolla vain ruokalähettipalveluissa. Aiemmin Bun2Bun-ravintoloita on ollut Helsingissä neljä: Pursimiehenkadulla Punavuoressa, Vaasankadulla Harjussa, Kampin kauppakeskuksessa sekä kauppakeskus Redissä Kalasatamassa.
Ketjun perustivat Pasi Hassinen ja Pertti Kallioinen maaliskuussa 2018. He olivat aiemmin tulleet tunnetuksi Street Gastron perustajina. Ensimmäinen Bun2Bun avattiin Kampin kauppakeskuksessa toimineeseen 6k-ravintolakompleksiin. Toinen toimipiste avattiin Kalasatamassa sijaitsevaan kauppakeskus Rediin. Aluksi Bun2Bunin ruokalistoilla tarjoiltiin myös lihaa, mutta joulukuussa 2018 ilmoitettiin, että ketjusta tulee täysin vegaaninen. Apuna käytettiin mainoskampanjaa, jossa julkaistiin ravintolaketjun ”kirje lehmälle”. Perustajien mukaan idea oli alun perinkin avata juuri vegaanisiin hampurilaisiin keskittyvä ketju. Lihapihvit korvattiin yhdysvaltalaisella vegaanisella Beyond Meat -pihvillä.
Vuonna 2021 Espoon Tapiolaan avattiin GOAT-ravintolakonsepti, jossa Bun2Bun oli mukana kahden muun brändin kanssa.
Aiheesta muualla

Viralliset sivut
CVS Health

Logo.
CVS Health on yhdysvaltalainen vähittäisapteekkiketju ja terveydenhuoltoyritys. CVS Health on liikevaihdolla mitattuna yksi Yhdysvaltojen ja maailman suurimmista yrityksistä. CVS Health on Yhdysvaltojen 7. suurin yritys liikevaihdolla mitattuna. Vuonna 2017 yrityksen liikevaihto oli 184,765 miljardia Yhdysvaltain dollaria.
Aiheesta muualla

https://cvshealth.com/
Mustio (Jämsä)

| Mustio |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä, Keuruu
Koordinaatit:  62°06′17″N, 24°50′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Ukonpuroon 
Järvinumero:  35.628.1.001
Mittaustietoja
Pinnankorkeus:  140,5 m  
Rantaviiva:  0,523 km  
Pinta-ala:  1,322 ha  
Saaria:  ei saaria 
 fiMustio 
Mustio  on Keski-Suomessa Jämsässä ja Keuruulla Koivukylänn lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,3 hehtaaria ja se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 500 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Ukonjoen valuma-alueeseen (35.628) se kuuluu.
Mielenterveyden keskusliitto

| Mielenterveyden keskusliitto |
| --- | --- |

Perustettu:  1971
Toimiala:  Mielenterveyskuntoutujien ja -potilaiden edunvalvonta
Kotipaikka:  Helsinki
Jäsenmäärä:  160 jäsenyhdistystä, joissa jäseniä yhteensä 17 305 (31.12.2018)
Toiminnanjohtaja:  Olavi Sydänmaanlakka
Liittohallitus (2020–2023):   Tarmo Raatikainen (pj.)  Mirva Heino (vpj.)  Eveliina Lafghani  Riikka Nieminen  Satu Ojala  Johanna Pappila  Markus Raivio  Raimo Tilli  Päivi Vuokila-Oikkonen 
Jäsenlehti:  Revanssi
Aiheesta muualla
Sivusto
Infobox OKNimi-testi OK: 
Mielenterveyden keskusliiton toimisto Helsingin Malmilla, osoitteessa Malmin kauppatie 26.
Mielenterveyden keskusliitto ry on mielenterveyskuntoutujien ja heidän läheistensä itsenäinen kansalaisjärjestö. Liiton perustivat mielenterveyspotilaat ja heidän läheisensä sekä uudistusmieliset ammattilaiset Iisalmessa Koljonvirran psykiatrisessa sairaalassa vuonna 1971. Joulukuussa 2018 liittoon kuului 160 jäsenyhdistyksen kautta yli 17 000 henkilöjäsentä. Liitto on Euroopan suurin mielenterveysalan potilasjärjestö.
Korkeinta päätösvaltaa Mielenterveyden keskusliitossa käyttävät liiton jäsenet liittokokouksessa ja liittovaltuustossa. Liittokokous pidetään joka kolmas vuosi. Liiton toimintaa johtaa liittohallitus, joka on toiminnastaan vastuussa liittokokoukselle ja liittovaltuustolle. Hallitukseen kuuluu puheenjohtaja ja kahdeksan jäsentä. Liiton puheenjohtaja on toukokuusta 2017 Tarmo Raatikainen. Häntä ennen tehtävässä toimi Kari Tolvanen vuodesta 2014.
Liiton toiminnanjohtaja on Olavi Sydänmaanlakka. Liitossa työskentelee noin 50 henkilöä kuudella paikkakunnalla eri puolilla Suomea. Liiton kotipaikka on Helsinki ja toiminnan päärahoittaja on Sosiaali- ja terveysjärjestöjen avustuskeskus. Mielenterveyden keskusliitto on SOSTEn jäsenjärjestö.
Toiminta

Liitto vaikuttaa yhteiskunnalliseen asenneilmastoon ja päätöksentekoon. Liitto pyrkii myös lisäämään ihmisten tasavertaisuutta ja psyykkisten sairauksien ymmärtämistä ja hyväksymistä. Liitto vaikuttaa sosiaali- ja terveydenhuollon lainsäädäntöön sekä muuhun mielenterveyspotilaita ja -kuntoutujia sekä heidän läheisiään koskevaan lainsäädäntöön. Vaikuttamistoiminnan perustana on ihmisoikeuksien ja perusoikeuksien turvaaminen kaikille.
Mielenterveyden keskusliitto tarjoaa tukea, neuvontaa ja koulutusta jäsenyhdistyksilleen, kuntoutujille ja heidän läheisilleen sekä kuntoutujien kanssa työskenteleville ammattihenkilöille. Valtakunnallisesta neuvontapalvelusta saa neuvontaa ja tietoa mielenterveyskuntoutujille tarkoitetuista palveluista ja lakisääteisistä etuuksista. Liitto myös kehittää uusia kuntoutumista tukevia malleja sekä järjestää ryhmämuotoista sopeutumisvalmennusta hoidon ja kuntoutumisen tueksi. Lisäksi liitto tarjoaa työ- ja koulutusvalmennusta, ja kouluttaa vertaistukihenkilöitä sekä edistää kuntoutujien liikuntamahdollisuuksia.
Keskusliitto omistaa varainhankintayhtiö Oy MTKL Vireä Mieli Ab:n, joka julkaisee Tunne & Mieli -nimistä lehteä. Se kertoo monipuolisesti ja luotettavasti mielenterveydestä, kehon ja mielen hyvinvoinnin yhteyksistä, ihmissuhteista ja henkisestä kasvusta. Liiton jäsenilleen suunnattu lehti on nimeltään Revanssi. Vuosittain liitto viettää marraskuussa valtakunnallista Mielenterveysviikkoa, viikon päätapahtumana on Helsingissä järjestettävät Mielenterveysmessut. Vuosittain julkaistaan myös tutkimuksia ja raportteja. Liitto tarjoaa runsaasti koulutuksia kuntoutujille ja ammattihenkilöstölle.
Talous

Vuonna 2018 Mielenterveyden keskusliitto sai avustuksia Sosiaali- ja terveysjärjestöjen avustuskeskus STEAlta noin 3,35 miljoonaa euroa ja opetus- ja kulttuuriministeriöltä noin 100 000 euroa. Muita avustuksia ja tuottoja liitto sai noin 386 000 euron edestä, lisäksi varainhankinta tuotti liitolle kulujen jälkeen noin 59 000 euroa. Suurin osa kustannuksista syntyi henkilöstökuluista, joihin liitolla kului noin 2,3 miljoonaa euroa.
Aiheesta muualla

Mielenterveyden keskusliiton kotisivut
Nautalammi

| Nautalammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°59′26″N, 24°34′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sääjärvenojan valuma-alue (35.84)
Laskuoja:  oja Sääjärvenojaan 
Järvinumero:  35.840.1.001
Mittaustietoja
Pinnankorkeus:  92,1 m  
Rantaviiva:  1,049 km  
Pinta-ala:  6,858 ha  
 fiNautalammi 
Nautalammi  on Kanta-Hämeessä Hämeenlinnassa Hakumäen kylän lähellä sijaitseva lampi.
Maantietoa

Lampi on muodostunut matalaan laaksoon Kiimakallion ja Ruskeankivenmäen väliin. Sen pinta-ala on 6,9 hehtaaria ja se on 400 metriä pitkä ja 200 metriä leveä. Sen rantaviivan pituus on 1,0 kilometriä ja sen rannat ovat pääasiassa ojitettua suota. Lammen luoteipuolella on ollut kaksi maatilaa ja kaakkoispuolella vielä kolmas. Hakumäen peltoaukea sijaitsee siitä etelään. Lampi on autio, mutta sen rannalle johtaa pari polkua.